GREEK SUPREME COURT DECISION

Decision ID: 947/2024
Decision Number: 947
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Αλεξάνδρα Αποστολάκη Προεδρεύουσα Αρεοπαγίτη (η οποία ορίστηκε με την υπ'αριθ.97/2024 πράξη της Προέδρου του Αρείου Πάγου), Σπυρίδωνα Κουτσοχρήστο, Γεώργιο Παπαγεωργίου - Εισηγητή, Φώτιο Μουζάκη και Αικατερίνη Χονδρορίζου, Αρεοπαγίτες. Συνήλθε σε δημόσια συνεδρίαση στο Κατάστημά του στις 29 Μαΐου 2024, με την παρουσία του Αντεισαγγελέως του Αρείου Πάγου Βασίλειου Παππαδά (γιατί κωλύεται ο Εισαγγελέας) και της Γραμματέως Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου G. S. του T., κατοίκου ..., ο οποίος εκπροσωπήθηκε από τον πληρεξούσιο δικηγόρο του Στυλιανό Μόμιτσα, ο οποίος διορίστηκε με την υπ'αριθμ.368/2024 απόφαση του Πρωτοδικείου Αθηνών, για αναίρεση της υπ'αριθμ.319/2023 αποφάσεως του Τριμελούς Εφετείου Κακουργημάτων Θράκης. Το Τριμελές Εφετείο Κακουργημάτων Θράκης με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 22 Μαρτίου 2024 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 366/2024. Αφού άκουσε Τον Αντεισαγγελέα, που πρότεινε να απορριφθεί η κρινόμενη αίτηση αναιρέσεως και να επιβληθούν τα έξοδα στον αναιρεσείοντα και τον διορισθέντα δικηγόρο του αναιρεσείοντος που ζήτησε όσα αναφέρονται στα σχετικά πρακτικά.

Judges: Αλεξάνδρα Αποστολάκη Σπυρίδωνα Κουτσοχρήστο, Γεώργιο Παπαγεωργίου - Φώτιο Μουζάκη, Αικατερίνη Χονδρορίζου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Αλεξάνδρα Αποστολάκη Προεδρεύουσα Αρεοπαγίτη (η οποία ορίστηκε με την υπ'αριθ.97/2024 πράξη της Προέδρου του Αρείου Πάγου), Σπυρίδωνα Κουτσοχρήστο, Γεώργιο Παπαγεωργίου - Εισηγητή, Φώτιο Μουζάκη και Αικατερίνη Χονδρορίζου, Αρεοπαγίτες. Συνήλθε σε δημόσια συνεδρίαση στο Κατάστημά του στις 29 Μαΐου 2024, με την παρουσία του Αντεισαγγελέως του Αρείου Πάγου Βασίλειου Παππαδά (γιατί κωλύεται ο Εισαγγελέας) και της Γραμματέως Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου G. S. του T., κατοίκου ..., ο οποίος εκπροσωπήθηκε από τον πληρεξούσιο δικηγόρο του Στυλιανό Μόμιτσα, ο οποίος διορίστηκε με την υπ'αριθμ.368/2024 απόφαση του Πρωτοδικείου Αθηνών, για αναίρεση της υπ'αριθμ.319/2023 αποφάσεως του Τριμελούς Εφετείου Κακουργημάτων Θράκης. Το Τριμελές Εφετείο Κακουργημάτων Θράκης με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 22 Μαρτίου 2024 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 366/2024. Αφού άκουσε Τον Αντεισαγγελέα, που πρότεινε να απορριφθεί η κρινόμενη αίτηση αναιρέσεως και να επιβληθούν τα έξοδα στον αναιρεσείοντα και τον διορισθέντα δικηγόρο του αναιρεσείοντος που ζήτησε όσα αναφέρονται στα σχετικά πρακτικά.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ I. Η κρινόμενη, από 22.3.2024 δήλωση (αίτηση) του αναιρεσείοντος - κατηγορουμένου, G. S. του T. και της V., κατοίκου ... (οδός ...), ασκηθείσα ενώπιον της Γραμματέας του Εφετείου Θράκης, Σουλτάνας Κάστρου , από τον πληρεξούσιο δικηγόρο Ροδόπης, Δημήτριο Μήλιογλου, που ορίσθηκε συνήγορός του, σύμφωνα με τις διατάξεις των άρθρων 6 και 7 του Νόμου 3236/2004, με την υπ' αριθμό 3/2024 Απόφαση του Μονομελούς Πρωτοδικείου Ροδόπης, για λογαριασμό του αναιρεσείοντος, για αναίρεση της υπ' αρ. 319/18.12.2023 απόφαση του Τριμελούς Εφετείου Κακουργημάτων Θράκης, που δίκασε σε δεύτερο βαθμό, ασκήθηκε νομότυπα, με κατάθεση της αίτησης στο γραμματέα του εκδόντος την αναιρεσιβαλλόμμενη απόφαση δικαστηρίου, την 22.3.2024 (αρ. κατάθεσης 12/2024), και εμπρόθεσμα, εντός της προβλεπόμενης από τη διάταξη του άρθρου 473 παρ. 3 του ΚΠΔ εικοσαήμερης προθεσμίας από τότε που καταχωρίστηκε καθαρογραμμένη στο ειδικό βιβλίο που τηρείται από τη γραμματεία του ποινικού τμήματος του ανωτέρω Δικαστηρίου, (την 6.3.2024 με αύξ . αρ. 67). Συνεπώς η αίτηση αυτή είναι παραδεκτή (άρθρα 466 παρ. 1, 473 παρ. 2, 3 και 474 παρ. 2Α, 4 του Κ.Ποιν.Δ.). και πρέπει να εξετασθεί περαιτέρω ως προς τη βασιμότητα των προβαλλόμενων μ` αυτή αναιρετικών λόγων, εκδικαζόμενη, κατ' άρθρο 590 παρ. 1 ΚΠΔ, κατά τις διατάξεις, του ισχύοντος νέου ΚΠΔ, (Ν. 4620/2019, 4637/2019 και 4855/2021). ΙΙ. Η απαιτούμενη από τις διατάξεις των άρθρων 93 παρ. 3 του Συντάγματος και 139 του ΚΠΔ ειδική και εμπεριστατωμένη αιτιολογία της καταδικαστικής απόφασης, η έλλειψη της οποίας ιδρύει τον προμνημονευόμενο λόγο αναίρεσης από το άρθρο 510 παρ. 1 στοιχ. Δ' του ίδιου Κώδικα, απαιτείται να υπάρχει όχι μόνον ως προς την κατηγορία, αλλά και ως προς τους προβαλλόμενους από τον κατηγορούμενο ή το συνήγορό του αυτοτελείς ισχυρισμούς. Τέτοιος αυτοτελής ισχυρισμός, η απόρριψη του οποίου πρέπει να αιτιολογείται ιδιαιτέρως, είναι και ο περί συνδρομής στο πρόσωπο του κατηγορουμένου ελαφρυντικής περίστασης από τις αναφερόμενες στο άρθρο 84 του ΠΚ, αφού η παραδοχή της οδηγεί στην επιβολή μειωμένης ποινής, κατά το άρθρο 83 του ίδιου Κώδικα. Η προβολή των αυτοτελών περί της συνδρομής ελαφρυντικών περιστάσεων ισχυρισμών απαιτείται να γίνεται κατά τρόπο σαφή και ορισμένο, δηλαδή με όλα τα πραγματικά περιστατικά, που απαιτούνται κατά το νόμο για τη θεμελίωσή τους, έτσι ώστε να μπορούν να αξιολογούνται και, σε περίπτωση αποδοχής τους, να οδηγούν στο ευνοϊκό για τον κατηγορούμενο αποτέλεσμα. Διαφορετικά, το δικαστήριο της ουσίας δεν έχει υποχρέωση να απαντήσει επί των ισχυρισμών αυτών, ούτε πολύ περισσότερο να διαλάβει στην απόφασή του ειδική αιτιολογία γι' αυτούς. Ως ελαφρυντική περίσταση θεωρείται , κατά τις διατάξεις της παρ. 2 άρθρου 84 του ΠΚ και η υπό στοιχείο ε', που συνίσταται στο ότι "ο υπαίτιος συμπεριφέρθηκε καλά για σχετικά μεγάλο διάστημα μετά την πράξη του, ακόμα και κατά την κράτησή του". Για να συντρέξει δε η τελευταία αυτή ελαφρυντική περίσταση, η συμπεριφορά του υπαιτίου, πρέπει να είναι θετική και επωφελής για μεγάλο χρονικό διάστημα μετά την πράξη και να αναφέρονται πραγματικά περιστατικά δηλωτικά της αρμονικής κοινωνικής συμβίωσης του δράστη. Η αναγνώριση δηλαδή της ελαφρυντικής περιστάσεως του άρθρου 84 παρ. 2 εδ. ε' του ισχύοντος Π.Κ. προϋποθέτει επίκληση και απόδειξη θετικής ατομικής και κοινοτικής συμπεριφοράς του υπαιτίου, με κριτήριο τη στάση του μέσου συνετού και νομοταγούς πολίτη, για σχετικά μεγάλο χρονικό διάστημα μετά την αξιόποινη πράξη, ως αποτέλεσμα πραγματικής επίγνωσης από αυτόν των συνεπειών της πράξης του και σταθερού εναρμονισμού του προς τις επιταγές της έννομης τάξης, ακόμα και κατά την κράτησή του. Εν όψει του εγκληματοπροληπτικού και σωφρονιστικού σκοπού της θεσπίσεως της οικείας διατάξεως, που διατρέχει την όλη, και υπό καθεστώς ελευθερίας και υπό καθεστώς κράτησης, διαβίωση του υπαιτίου μετά την τέλεση της πράξεως, δεν αρκεί για τη στοιχειοθέτηση του εν λόγω ελαφρυντικού η καλή και συνήθης συμπεριφορά και μόνον, όπως η εργασία και η ομαλή οικογενειακή ζωή χωρίς παραβατικότητα και μόνο, αλλά απαιτούνται πραγματικά περιστατικά θετικά και δηλωτικά της αρμονικής κοινωνικής διαβιώσεώς του και μάλιστα για μεγάλο χρονικό διάστημα. Απαιτείται, δηλαδή, για την αναγνώριση του ανωτέρω ελαφρυντικού, συγκεκριμένη, μετά την πράξη, θετική προσωπική, κοινωνική και επαγγελματική συμπεριφορά, η οποία να είναι ενδεικτική όχι μόνον έλλειψης έκνομης συμπεριφοράς, διότι σε τέτοια περίπτωση αυτός που δεν τέλεσε κάποια αξιόποινη πράξη μετά την αποκάλυψη της παράνομης δραστηριότητάς του, θα είχε εξασφαλισμένη την αναγνώριση της ελαφρυντικής αυτής περίστασης, αλλά ατόμου, το οποίο αποτίναξε το παρελθόν, άλλαξε τρόπο ζωής, πράγμα το οποίο δεν συμβαίνει, όταν εξακολουθεί να ζει όπως και πριν, εξαιρουμένης της παραβίασης των νόμων και ιδιαίτερα του Ποινικού Κώδικα (ΑΠ 693/2023, ΑΠ 293/2023). Περαιτέρω αναφορικά με την ελαφρυντική περίσταση του άρθρου 84 παρ. 2δ' ΠΚ, για την οποία η σχετική διάταξη είναι όμοια με την προϊσχύσασα, πρέπει η μετάνοια του υπαιτίου όχι μόνον να είναι ειλικρινής, αλλά και να εκδηλώνεται εμπράκτως, δηλαδή να συνδυάζεται με συγκεκριμένα περιστατικά, τα οποία δείχνουν ότι αυτός μεταμελήθηκε και για το λόγο αυτό επιζήτησε, ειλικρινά και όχι προσχηματικά, να άρει ή να μειώσει τις συνέπειες της πράξης του χωρίς να αρκεί η απλή έκφραση συγγνώμης (ΑΠ 322/2023, ΑΠ 227/2023, ΑΠ 145/2023 , ΑΠ 20/2020, ΑΠ 639/2019, ΑΠ 1192/2016 ΑΠ 1165/2016), η μετά τη σύλληψή του υπαιτίου ομολογία της πράξης του (ΑΠ 145/2023, ΑΠ 722/2022, ΑΠ 130/2017). ή η διευκόλυνση του έργου των αστυνομικών δια μόνης της ομολογίας του (ΑΠ 951/2012, ΑΠ 130/2017). Δηλαδή η ενδιάθετη στάση και τάση της μετάνοιας και μεταμέλειας πρέπει να υλοποιείται σε ειδικές και συγκεκριμένες πράξεις που υποδηλώνουν την αυθόρμητη μεταβολή και μετάλλαξη στον ψυχισμό του κατηγορουμένου (ΑΠ 899/2023, ΑΠ 837/2023 ΑΠ 210/2022, ΑΠ 188/2022, ΑΠ 433/2020, ΑΠ 316/2019, ΑΠ 1728/2018). ΙΙΙ. Στην προκείμενη περίπτωση το Τριμελές Εφετείο Κακουργημάτων Θράκης, που δίκασε ως δευτεροβάθμιο δικαστήριο, με την προσβαλλόμενη υπ' αριθ. 319/18.12.2023 απόφασή του, δέχθηκε, κατά την αναιρετικώς ανέλεγκτη περί τα πράγματα κρίση του, μετά από εκτίμηση των αποδεικτικών μέσων που κατ' είδος αναφέρει, στο σκεπτικό του, επί λέξει, τα εξής: "από την ένορκη κατάθεση του επ' ακροατηρίου εξετασθέντος μάρτυρα κατηγορίας από όλα τα, δημοσίως επ' ακροατηρίου, αναγνωσθέντα έγγραφα, καθώς και τα έγγραφα που προσκόμισε ο συνήγορος υπερασπίσεως του κατηγορουμένου, τα οποία επίσης αναγνώσθηκαν, σε συνδυασμό και με την απολογία του κατηγορουμένου, αποδείχθηκε ότι ο κατηγορούμενος κατά τις πρωινές ώρες της 19-09-2021, ως οδηγός του Ι.Χ.Φ. οχήματος, υπό στοιχεία κυκλοφορίας ..., μάρκας MERCEDES, χρώματος λευκού, με αριθμό πλαισίου ..., ιδιοκτησίας Π. Α. του Σ., παρέλαβε από αδιευκρίνιστο σημείο πλησίον των ελληνοτουρκικών συνόρων στην περιοχή του Έβρου, οκτώ (08) αλλοδαπούς υπηκόους ΣΥΡΙΑΣ, οι οποίοι στερούνταν ταξιδιωτικών εγγράφων και νομίμων θεωρήσεων εισόδου στη Χώρα, καθώς είχαν εισέλθει παράνομα σε αυτήν από την Τουρκία, τις πρωινές ώρες της 19-09-2021 από άγνωστο σημείο της Ε/Τ μεθορίου πεζοί, γεγονός το οποίο γνώριζε. Τους εν λόγω αλλοδαπούς, αφού παρέλαβε από το ανωτέρω σημείο, τους επιβίβασε στο ανωτέρω όχημα και ειδικότερα στο χώρο φόρτωσης του οχήματος, για να τους προωθήσει περαιτέρω στο εσωτερικό της χώρας και συγκεκριμένα στη Θεσσαλονίκη. Τα στοιχεία των μεταφερόμενων αλλοδαπών είναι: Στην ανωτέρω πράξη του προέβη εκ κερδοσκοπίας, αφού για τη διακίνηση των ανωτέρω έλαβε από τον καθένα αντάλλαγμα, αγνώστου επακριβώς ποσού, που όμως συνιστά τμήμα των 2.000 ευρώ που έκαστος των διακινούμενων κατέβαλε σε κύκλωμα στην Τουρκία για τη μεταφορά του, ενώ επιπλέον προέκυψε κίνδυνος για τη ζωή τους, λόγω έλλειψης ζωνών ασφαλείας και καθίσματος, καθώς και επαρκούς αερισμού, στο χώρο φόρτωσης του οχήματος, όπου είχαν επιβιβαστεί. Εξάλλου, μεταξύ 16-09-2021 και 19-09-2021 και σε άγνωστο τόπο, ο κατηγορούμενος με πρόθεση δέχθηκε στην κατοχή του, πράγμα που προήλθε από αξιόποινη πράξη και ειδικότερα, με πρόθεση αποδέχθηκε στην κατοχή του, το υπό στοιχεία κυκλοφορίας ... Ι.Χ.Φ. όχημα, μάρκας MERCEDES, χρώματος λευκού, με αριθμό πλαισίου ..., ιδιοκτησίας Π. Α. του Σ., κατοίκου ... (οδός ...), το οποίο εκλάπη την 16-09-2021. Περαιτέρω, δε την 19-09-2021 και ώρα 11:00, ο κατηγορούμενος κινούμενος στην περιοχή οικισμού Μεσοχωρίου (παραεγνατία - ύψος βιολογικού καθαρισμού) με κατεύθυνση προς την Ξάνθη, αρνήθηκε να συνδράμει σε νόμιμο αστυνομικό έλεγχο, παρότι προσκλήθηκε και ήταν υποχρεωμένος προς τούτο. Ειδικότερα, στον ανωτέρω τόπο και χρόνο, οδηγώντας το προαναφερόμενο υπό στοιχεία κυκλοφορίας ...I.Χ.Φ. αυτοκίνητο, μάρκας MERCEDES, χρώματος λευκού, με αριθμό πλαισίου ..., δεν συμμορφώθηκε, εν γνώσει του, σε ηχητικό και φωτεινό σήμα στάσης αστυνομικών του ΤΑ Κομοτηνής/ΟΠΚΕ, αλλά συνέχισε την πορεία του, αναπτύσσοντας μεγάλη ταχύτητα με προφανή σκοπό να αποφύγει τον έλεγχο, εκτελώντας παράλληλα επικίνδυνους ελιγμούς. Έξω από τον οικισμό Αιγείρου ακινητοποίησε το όχημα που οδηγούσε και επιχείρησε να διαφύγει πεζός, άμεσα όμως ακινητοποιήθηκε και δεσμεύτηκε. Τέλος, αποδείχθηκε ότι, την 19-09-2021, έξω από τον οικισμό Αιγείρου, ο εν λόγω κατηγορούμενος μεταχειρίστηκε βία για να εξαναγκάσει υπάλληλο να παραλείψει νόμιμη πράξη και ειδικότερα στον ως άνω τόπο και χρόνο, ενώ αστυνομικοί του ΤΑ Κομοτηνής/ΟΠΚΕ, μετά την τέλεση των υπό στοιχεία Α, Β και Γ πράξεων επιχείρησαν να τον συλλάβουν, αντιστάθηκε σθεναρά με τα χέρια και τα πόδια κατά αυτών, χωρίς να προκληθεί τραυματισμός. Επομένως, θα πρέπει να κηρυχθεί ένοχος ο κατηγορούμενος για τις αποδιδόμενες σ' αυτόν πράξεις, όπως κατηγορείται" . Με αυτές τις παραδοχές το δικαστήριο κήρυξε τον κατηγορούμενο ένοχο του ότι: "Α) κατά τις πρωινές ώρες της 19-09-2021 ως οδηγός του Ι.Χ.Φ. οχήματος, με αριθμό κυκλοφορίας ..., μάρκας MERCEDES, χρώματος λευκού, με αριθμό πλαισίου ..., ιδιοκτησίας Π. Α. του Σ., παρέλαβε από αδιευκρίνιστο σημείο πλησίον των ελληνοτουρκικών συνόρων στην περιοχή του Έβρου, οκτώ (08) αλλοδαπούς υπηκόους ΣΥΡΙΑΣ, οι οποίοι στερούνταν ταξιδιωτικών εγγράφων και νομίμων θεωρήσεων εισόδου στη Χώρα, καθώς είχαν εισέλθει παράνομα σε αυτήν από την Τουρκία, τις πρωινές ώρες της 19-09-2021 από άγνωστο σημείο της Ε/Τ μεθορίου πεζοί, γεγονός το οποίο γνώριζε. Τους εν λόγω αλλοδαπούς, αφού παρέλαβε από το ανωτέρω σημείο, τους επιβίβασε στο ανωτέρω όχημα και ειδικότερα στο χώρο φόρτωσης του οχήματος, για να τους προωθήσει περαιτέρω στο εσωτερικό της χώρας και συγκεκριμένα στη Θεσσαλονίκη. Τα στοιχεία των μεταφερόμενων αλλοδαπών είναι: Α/ ΥΠΗΚ ΕΠΩΝΥΜ ΠΑΤΡΩ ΜΗΤΡΩ ΗΜΕΡ.ΓΕ ΕΓΓΡΑ ΑΡ ΘΗ Α/ ΥΠΗΚ ΕΠΩΝΥΜ ΟΝΟΜΑ ΠΑΤΡΩ ΜΗΤΡΩ ΗΜΕΡ.ΓΕ ΕΓΓΡΑ ΡΕ ΘΗ Α ΟΟΣ ο ΝΥΜΟ ΝΥΜΟ Ν ΦΑ Ν ΛΥ 1 ΣΥΡΙΑ N. A. S. W. ...1999 ΣΤΕΡΕΙ χ 1 ΣΥΡΙΑ N. H. S. W. ...1999 ΤΑΙ χ 2 ΣΥΡΙΑ J. M. Z. F. ...1986 ΣΤΕΡΕΙ χ 2 ΣΥΡΙΑ J. M. Z. F. ...1986 ΤΑΙ χ 3 ΣΥΡΙΑ R. M. A. A. ...1996 ΣΤΕΡΕΙ χ 3 ΣΥΡΙΑ R. M. A. A. ...1996 ΤΑΙ χ 4 ΣΥΡΙΑ S. A. H. Κ. ...1992 ΣΤΕΡΕΙ χ 4 ΣΥΡΙΑ S. A. H. Κ. ...1992 ΤΑ1 χ 5 ΣΥΡΙΑ E. A. Μ. S. ...1991 ΣΤΕΡΕΙ χ 5 ΣΥΡΙΑ K. S. A. S. ...1991 ΤΑΙ χ 6 ΣΥΡΙΑ Μ. A. Μ. F. ...1987 ΣΤΕΡΕΙ χ Μ. A. Τ. ΣΤΕΡΕΙ 7 ΣΥΡΙΑ H. A. A. H. ...1996 ΣΤΕΡΕΙ χ 7 ΣΥΡΙΑ H. A. A. H. ...1996 ΤΑΙ χ 8 ΣΥΡΙΑ H. M. A. H. ...2003 ΣΤΕΡΕΙ χ 8 ΣΥΡΙΑ H. M. A. H. ...2003 ΤΑΙ χ Στην ανωτέρω πράξη του προέβη εκ κερδοσκοπίας, αφού για τη διακίνηση των ανωτέρω έλαβε από τον καθένα αντάλλαγμα, αγνώστου στην Ανάκριση ποσού, που όμως συνιστά τμήμα των 2.000 ευρώ που έκαστος των διακινούμενων κατέβαλε σε κύκλωμα στην Τουρκία για τη μεταφορά του, ενώ επιπλέον προέκυψε κίνδυνος για τη ζωή τους, λόγω έλλειψης ζωνών ασφαλείας και καθίσματος, καθώς και επαρκούς αερισμού, στο χώρο φόρτωσης του οχήματος, όπου είχαν επιβιβαστεί. Β) Σε άγνωστη εισέτι ημεροχρονολογία, αλλά πάντως μεταξύ 16-09-2021 και 19-09-2021 και σε άγνωστο εισέτι τόπο, με πρόθεση δέχθηκε στην κατοχή του, πράγμα που προήλθε από αξιόποινη πράξη και ειδικότερα, με πρόθεση αποδέχθηκε στην κατοχή του, το με αριθμό κυκλοφορίας ... Ι.Χ.Φ. όχημα, μάρκας MERCEDES, χρώματος λευκού, με αριθμό πλαισίου ..., ιδιοκτησίας Π. Α. του Σ., κατοίκου ... (οδός ...), το οποίο εκλάπη την 16-09-2021. Γ) Την 19-09-2021 και ώρα 11 :00, κινούμενος στην περιοχή οικισμού Μεσοχωρίου (παραεγνατία - ύψος βιολογικού καθαρισμού) με κατεύθυνση προς την Ξάνθη, αρνήθηκε να συνδράμει σε νόμιμο αστυνομικό έλεγχο, παρότι προσκλήθηκε και ήταν υποχρεωμένος προς τούτο. Ειδικότερα στον ανωτέρω τόπο και χρόνο, οδηγώντας το υπ' αρ. Κυκλ. ... Ι.Χ.Φ. αυτοκίνητο , μάρκας MERCEDES, χρώματος λευκού, με αριθμό πλαισίου ..., δεν συμμορφώθηκε, εν γνώσει του, σε ηχητικό και φωτεινό σήμα στάσης αστυνομικών του ΤΑ Κομοτηνής/ΟΠΚΕ, αλλά συνέχισε την πορεία του, αναπτύσσοντας μεγάλη ταχύτητα με προφανή σκοπό να αποφύγει τον έλεγχο, εκτελώντας παράλληλα επικίνδυνους ελιγμούς. Έξω από τον οικισμό Αιγείρου ακινητοποίησε το όχημα που οδηγούσε και επιχείρησε να διαφύγει πεζός, άμεσα όμως ακινητοποιήθηκε και δεσμεύτηκε. Δ) Την 19-09-2021, έξω από τον οικισμό Αιγείρου, μεταχειρίστηκε βiα για να εξαναγκάσει υπάλληλο να παραλείψει νόμιμη πράξη και ειδικότερα στον ως άνω τόπο και χρόνο, ενώ αστυνομικοί του ΤΑ Κομοτηνής/ΟΠΚΕ, μετά την τέλεση των υπό στοιχεία Α, Β και Γ πράξεων επιχείρησαν να τον συλλάβουν, αντιστάθηκε σθεναρά με τα χέρια και τα πόδια κατά αυτών, χωρίς να προκληθεί τραυματισμός". ΙV. Περαιτέρω, όπως προκύπτει από την παραδεκτή για τις ανάγκες του αναιρετικού ελέγχου επισκόπηση των πρακτικών της δίκης , τα οποία δεν έχουν προσβληθεί ως πλαστά , ούτε έχουν διορθωθεί, επί των οποίων εκδόθηκε η προσβαλλόμενη απόφαση, μετά την απαγγελία της απόφασης περί ενοχής των κατηγορουμένων, ο συνήγορος του κατηγορουμένου-αναιρεσείοντα ζήτησε, κατά πιστή μεταφορά, για όλες τις αξιόποινες πράξεις για τις οποίες ο αναιρεσείων καταδικάστηκε: "να αναγνωρισθούν στο πρόσωπο του εντολέα του του οι ελαφρυντικές περιστάσεις του άρθρου 84 παρ. 2δ' (ειλικρινούς μεταμέλειας) και του άρθρου 84 παρ. 2ε' ΠΚ (μεταγενέστερης καλής συμπεριφοράς)". Η προσβαλλομένη απόφαση απέρριψε τους ως άνω ισχυρισμούς, με την ακόλουθη, κατά πιστή μεταφορά, αιτιολογία: " .....εφόσον δεν αποδείχθηκαν συγκεκριμένα πραγματικά περιστατικά που να καταδεικνύουν ειλικρινή (και όχι προσχηματική) μετάνοια και επιδίωξη άρσης ή μείωσης των συνεπειών των πράξεων του, τα οποία να δικαιολογούν την αναγνώριση του αιτηθέντος ελαφρυντικού της ειλικρινούς μεταμέλειας (άρθρο 84 παρ. 2δ' ΠΚ), θα πρέπει να απορριφθεί, τέλος, και ο ισχυρισμός του κατηγορουμένου, περί αναγνώρισης στο πρόσωπό του, της ελαφρυντικής περίστασης του άρθρου 84 παρ.2ε' του ΠΚ, απορριπτέος τυγχάνει, αφού δεν αποδείχθηκαν περιστατικά θετικά και δηλωτικά της αρμονικής κοινωνικής διαβιώσεώς του επί μακρό χρόνο μετά την τέλεση των πράξεων για τις οποίες καταδικάστηκε, από τα οποία να προκύπτει σαφής μεταστροφή του χαρακτήρα του και τα οποία να θεμελιώνουν τις προϋποθέσεις εφαρμογής της σχετικής διάταξης και να δικαιολογούν τη χορήγηση του ως άνω ελαφρυντικού, σύμφωνα με τα στο διατακτικό οριζόμενα, πολλώ δε μάλλον κι εφόσον, ως και ο ίδιος ομολογεί έχει τελέσει στο παρελθόν ομοειδείς πράξεις". Οι ανωτέρω αυτοτελείς ισχυρισμοί του αναιρεσείοντος, για αναγνώριση σε αυτόν των, εκ του άρθρου 84 παρ. 2 περ. δ' και ε' του ΠΚ, ελαφρυντικών, ήτοι της ειλικρινούς μεταμέλειας και της για μεγάλο διάστημα μετά την πράξη του, καλής συμπεριφοράς, προβλήθηκαν αορίστως με την επίκληση μόνο της διάταξης που τους προβλέπει χωρίς να γίνεται παράθεση, πραγματικών περιστατικών που να τους στηρίζουν υπό την προεκτεθείσα έννοια. Επομένως, το δικαστήριο, δεν είχε υποχρέωση να απαντήσει στους κατά τα άνω αόριστους αυτοτελείς ισχυρισμούς, για αναγνώριση ελαφρυντικών περιστάσεων και να αιτιολογήσει την απόρριψή τους, εκ περισσού δε απέρριψε αυτούς με την προαναφερθείσα αιτιολογία. Συνακόλουθα, ο από το άρθρο 510§1 περ. Δ' του ΚΠΔ, μοναδικός λόγος της κρινομένης αιτήσεως, με τον οποίο, πλήττεται η προσβαλλομένη απόφαση για έλλειψη ειδικής και εμπεριστατωμένης αιτιολογίας ως προς την απόρριψη των ανωτέρω αυτοτελών ισχυρισμών , είναι αβάσιμος. V. Τέλος, μη υπάρχοντος άλλου λόγου προς έρευνα πρέπει να απορριφθεί η κρινόμενη αίτηση αναιρέσεως και να καταδικαστεί ο αναιρεσείων στα δικαστικά έξοδα της ποινικής διαδικασίας (άρθρο 578 του Κ.Π.Δ.), κατά τα ειδικότερα στο διατακτικό οριζόμενα.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 22.3.2024 και με αρ . κατ. 12/2024 αίτηση αναίρεσης του G. S. του T. και της V., που ασκήθηκε ενώπιον της Γραμματέας του Εφετείου Θράκης, Σουλτάνας Κάστρου, από τον πληρεξούσιο δικηγόρο Ροδόπης, Δημήτριο Μήλιογλου, που ορίσθηκε συνήγορός του, σύμφωνα με τις διατάξεις των άρθρων 6 και 7 του Νόμου 3236/2004, με την υπ' αριθμό 3/2024 Απόφαση του Μονομελούς Πρωτοδικείου Ροδόπης, για λογαριασμό του αναιρεσείοντος, για αναίρεση της υπ' αριθμό 319/18.12.2023 απόφαση του Τριμελούς Εφετείου Κακουργημάτων Θράκης, που δίκασε σε δεύτερο βαθμό. Επιβάλλει στον αναιρεσείοντα τα έξοδα της ποινικής διαδικασίας, τα οποία ανέρχονται σε οκτακόσια (800) ευρώ. Κρίθηκε και αποφασίσθηκε στην Αθήνα στις 25 Ιουνίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 11 Ιουλίου 2024. Η ΠΡΟΕΔΡΕΥΟΥΣΑ

LEGAL REFERENCES
Articles Referenced: άρθρων 6, άρθρου 473 παρ. 3 του ΚΠΔ, άρθρα 466 παρ. 1, άρθρο 590 παρ. 1, άρθρων 93 παρ. 3, άρθρο 510 παρ. 1 στοιχ. Δ', άρθρο 84 του ΠΚ, άρθρο 83, άρθρου 84 του ΠΚ, άρθρου 84 παρ. 2 εδ. ε', άρθρου 84 παρ. 2, άρθρο 84 παρ. 2, άρθρου 84 παρ.2, άρθρου 84 παρ. 2 περ. δ', άρθρο 510, άρθρο 578, άρθρου 473, άρθρα 466, άρθρο 590, άρθρων 93, άρθρο 84, άρθρου 84
Article Codes: ΠΚ|ΚΠΔ
Law References: nan
Total Articles Cited: 19

DATES MENTIONED: 22-3-2024|18-12-2023|6-3-2024|19-09-2021|16-09-2021|29-05-2024|22-03-2024|25-06-2024|11-07-2024

SOURCE: https://areiospagos.gr/nomologia/apofaseis_DISPLAY.asp?cd=1R309CZVCC94HMR7TYUOFJ9AG5ONOS&apof=947_2024&info=ΠΟΙΝΙΚΕΣ -  Ζ